**Կարեն Վռամի Ալեքսանդրյան** (հունիսի 30, 1934(1934-06-30), Դիլիջան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 27, 2004(2004-12-27)), մեքենագետ, տեխնիկական գիտությունների դոկտոր (1972 թ.), պրոֆեսոր (1976 թ.), ՀՀ ԳԱԱ ակադեմիկոս (1996 թ.), ՀՀ ԳԱԱ թղթակից անդամ (1982 թ.)։

Կենսագրություն
--------------

Կարեն Ալեքսանդրյանը ծնվել է 1934 թվականին, Դիլիջանում։ 1956 թվականին ավարտել է Հայաստանի գյուղատնտեսական ինստիտուտը։ 1956-1957 թվականներին եղել է ԽՍՀՄ էլեկտրոարդյունաբերության նախարարության էլեկտրոմեխանիկայի գիտահետազոտական ինստիտուտի ինժեներ-մեխանիկ, 1957-1958 թվականներին` ԽՍՀՄ գունավոր մետալուրգիայի նախարարության Անդրկովկասգունմետշին տրեստի մեխանիկական արտադրամասի ավագ վարպետ, 1959-1962 թվականներին` ԽՍՀՄ «Պետկոմգյուղտեխնիկա» միութենական միավորման գյուղատնտեսության մեքենայացման և էլեկտրիֆիկացման գիտահետազոտական ինստիտուտի ասպիրանտ, 1962-1964 թվականներին նույն ինստիտուտի ավագ գիտական աշխատող, 1964-1966 թվականներին` գիտական քարտուղար։ 1964 թվականին Ալեքսանդրյանին շնորհվել է տեխնիկական գիտությունների թեկնածուի գիտական աստիճան։ 1964 թվականին ծառայողական գործուղումով աշխատել է Աֆղանստանում։ 1965 թվականին Ալեքսանդրյանին շնորհվել է ավագ գիտաշխատողի կոչում։ 1972 թվականին արժանացել է տեխնիկական գիտությունների դոկտորի գիտական աստիճանի։ 1972 թվականին գործուղվել է Գերմանիայի Դեմոկրատական Հանրապետություն։ 1966-1972 թվականներին եղել է լեռնային հողագործության և մելիորացիայի բաժնի վարիչ, 1972-1977 թվականներին` «Հայգյուղմեքենայացում» ԳԱՄ-ի տնօրեն, 1977 թվականից՝ նույն ձեռնարկության գծավոր տնօրեն։ 1974 թվականին ընտրվել է ՀԿԿ Նաիրիի շրջկոմի պլենումի (լրակազմ ժողովի) անդամ, 1975 թվականին՝ աշխատավորների Նաիրիի շրջանային խորհուրդի պատգամավոր։ 1976 թվականին արժանացել է պրոֆեսորի կոչման։ 1979 թվականին գործուղվել է Կուբա, Հոլանդիա, 1980 թվականին՝ Հնդկաստան։ 1983-1990 թվականներին եղել է ԽՍՀՄ լեռնային երկրագործության և քարքարոտ հողերի իրացման համար ստեղծվող մեքենաների գլխավոր կոնստրուկտոր։ 1990-2002 թվականներին եղել է ՀՀ Առևտրի պալատի փոխտնօրեն։

Պարգևներ
--------

* Ժողովուրդների բարեկամության շքանշան
* Կառավարական մեդալ
* Գիտական մեդալ
* «Աշխատանքի արիության համար՝ ի նշանավորումն Վ. Ի. Լենինի ծննդյան 100-ամյակի» մեդալ, 1970
* «Աշխատանքային գերազանցության համար» մեդալ, 1971
* Աշխատանքային կարմիր դրոշի շքանշան, 1973

Երկեր
-----

* Динамика машин для освоения каменистых почв, 1971.
* Машины для освоения горных склонов и борьбы с водной эрозией почвы.- Москва: Агропромиздат, 1985.- 191 с. :

Ծանոթագրություններ
------------------

1. 1 2
2. 1 2  «ՀՀ գիտությունների ազգային ակադեմիայի իսկական անդամներ». Վերցված է 2023 թ․ մայիսի 2-ին.
3. ↑  Հայկական համառոտ հանրագիտարան,Եր. - 1990. - Հ. 1. - էջ 84։
4. ↑  «ՀՀ ԳԱԱ ակադեմիկոսների կենսամատենագիտություններ». Վերցված է 2023 թ․ հոկտեմբերի 19-ին.
5. ↑  Կարեն Ալեքսանդրյանի կենսագրականը ՀՀ ԳԱԱ կայքում
6. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
7. ↑  «ՀԱԱՀ -ի գիտական գրադարան քարտարան, Ալեքսանդրյան, Կարեն Վռամի». *koha.anau.am*. Վերցված է 2019 թ․ հունվարի 27-ին.(չաշխատող հղում)
8. ↑  Гаспарян, Анмар Анушаванович; Караханян, Каро Гукасович. «ՀՀ ԳԱԱ հիմնարար գիտական գրադարանի էլ․ շտեմարան- Կարեն Ալեքսանդրյան». Промышленность - селу. Վերցված է 2023 թ․ մայիսի 2-ին. `{{cite web}}`: Missing `|author1=` (օգնություն)

|  |  |
| --- | --- |
|  | Վիքիդարանն ունի նյութեր, որոնք վերաբերում են «Կարեն Ալեքսանդրյան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 11606 |

 |